L 198/26 Jurnalul Oficial al Uniunii Europene 26.7.2008 REGULAMENTUL (CE) NR. 722/2008 AL COMISIEI din 25 iulie 2008 de modificare a Regulamentului (CEE) nr. 563/82 cu privire la factorii de ajustare folosiți pentru stabilirea prețurilor de piață la carcasele de bovine adulte COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1183/2006 al Consiliului din 24 iulie 2006 privind grila comunitară de clasificare a carcaselor de bovine adulte (!), în special articolul 3 al treilea paragraf, întrucât: (1) Articolul 3 din Regulamentul (CE) nr. 1183/2006 defineşte  prezentarea comunitară de referință a carcaselor. În plus, prevede că, dacă un stat membru utilizează o altă prezentare a carcaselor decât cea de referință, trebuie determinate corecţiile necesare pentru a se trece de la această prezentare la prezentarea de referință. (2)  Regulamentul (CEE) nr. 563/82 al Comisiei din 10 martie 1982 de stabilire a normelor de aplicare a Regula- mentului (CEE) nr. 1208/81 de stabilire a prețurilor de piață pentru bovinele adulte pe baza grilei comunitare de clasificare a carcaselor (?) stabileşte regulile detaliate cu privire la înregistrarea preţurilor de piață la carcasele de bovine adulte pe baza grilei comunitare de clasificare a carcaselor. (3) Regatul Unit a cerut adăugarea, în anexa la Regulamentul (CEE) nr. 563/82, a doi coeficienți suplimentari cu privire la îndepărtarea grăsimii din zona pieptului și din zona flancului. Pentru a dispune în continuare de prețuri comparabile în Comunitate, este necesar ca factorii de ajustare stabiliți în anexa la regulament să fie adaptați. (4)  Prin urmare, Regulamentul (CEE) nr. 563/82 trebuie modificat în consecință. (5) Comitetul de gestionare a cărnii de vită și mânzat nu a emis avizul în perioada stabilită de preşedinte, ADOPTĂ PREZENTUL REGULAMENT: Articolul 1 Anexa la Regulamentul (CEE) nr. 563/82 se înlocuieşte cu textul din anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 iulie 2008. () JO L 214, 4.8.2006, p. 1. Regulamentul (CE) nr. 1183/2006 va fi înlocuit de Regulamentul (CE) nr. 1234/2007 (O L 299, 16.11.2007, p. 1) începând cu data de 1 ianuarie 2009. () JO L 67, 11.3.1982, p. 23. Regulament modificat ultima dată prin Regulamentul (CE) nr. 2181/2001 (O L 293, 10.11.2001, p. 38). Pentru Comisie Mariann FISCHER BOEL Membru al Comisiei